Op skool het ek 'n rock band gehad wat Afrikaanse volkspele liedjies vir volkspele aande gespeel het. Dit was baie jare voor die alternatiewe Afrikaanse beweging. Maar omdat ons darem self aan die meisies se hande wou vat (ons was in 'n seunsskool) het ons die band opgeneem, en deur klankstelsels tydens volkspele aande gespeel.
Tydens die Musiek en Liriek reeks wat in die Staatsteater in Pretoria gehou was, het ek dikwels geopen vir die groot name.
In 1990 het ek 'n band bymekaargeskraap vir die Houtstok rock fees - die eerste Afrikaanse groot rock musiekfees. Ons naam was 2B2 en het my eie komposisies gespeel. Twee van ons nommers is op die Houtstok CD vasgelê. 2B2 was daarna saam met Anton Goosen en die Kommissie van Ondersoek, en Piet Botha op 'n kort Houtstok toer.
In die vroeg 2000s het ek 'n rock-n-blues band gejoin - Undercover Band. Ons het 'n paar maal vir Dan Patlanski geopen voordat hy famous was.